Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET พลิกกลั …
9 ต.ค. 2561

MARKET MONITOR
สรุปภาพตลาดในช่วงเช้า: ดัชนี SET พลิกกลับรีบาวด์เช้านี้ ก่อนปิดที่ระดับดัชนี 1,706.29 จุด ปรับเพิ่มขึ้น 10.07 จุด ด้วยมูลค่าซื้อขายราว 2.46 หมื่นล้านบาท โดยมีแรงซื้อจากกลุ่มพลังงาน (ENERG) และกลุ่มธนาคาร (BANK) ที่พาตลาดรีบาวด์เช้านี้
มุมมองตลาดช่วงบ่าย: กราฟรายวัน แม้เกิด Technical Rebound ช่วงเช้า แต่ยังไม่สามารถหักล้างกับแท่งเทียน Big Black ที่ปรับตัวลงเมื่อวานนี้ได้ มองภาพรวมระยะสั้นยังเป็นมุมมองเชิงลบ และกำลังของฝั่งขายยังเป็นฝ่ายชนะ ทั้งนี้เครื่องมือ Modified Stochastic ยังคงสัญญาณขาย (%K &lt; D) สะท้อนภาพโมเมนตัมยังปรับตัวแย่ ฉะนั้นมองการรีบาวด์เป็นจังหวะการแบ่งขาย เพื่อปรับลดน้ำหนักพอร์ตการลงทุนระยะกลาง และจับตาแนวรับ 1,695 จุด หากปิดหลุด Downside รอบนี้จะเปิดกว้างขึ้น ประเมินแนวรับถัดไปที่ 1,665 จุด
กลยุทธ์ในช่วงบ่าย: นักเก็งกำไร เน้นเทรดดิ้งในกรอบ 1,665-1,725 จุด (ซื้อแนวรับ-ขายแนวต้าน พร้อมตั้ง Stop Loss หากปิดหลุดแนวรับดังกล่าว สำหรับนักลงทุนระยะกลาง แบ่งขายเมื่อดัชนีดีดตัว (มองการรีบาวด์จำกัดที่แนวต้าน 1,725 จุด) เพื่อรอจังหวะกลับมาลงทุนเพิ่มเมื่อตลาดปรับฐานเสร็จ
Point of View
ลุ้นดีดตัวจากโซนแนวรับ !!!
เลือก CPF จากกราฟรายวันราคาปิดบวกครึ่งวันเช้ายืนเส้นแนวรับ บวกกับเมื่อพิจารณาเครื่องมือ Modified Stochastic ที่แกว่งโซน Oversold และเริ่มโค้งตัวขึ้น มองเป็นบวกต่อการรีบาวด์ช่วงสั้น คาดหวัง CPF รีบาวด์กลับขึ้นไปทดสอบแนวต้าน 26.50 บ. ได้เป็นอย่างน้อย โดยให้แนวรับที่ 24.20 บ. พร้อมกับ Stop Loss หากหลุด 24.00 บ.